Cambre

**Cambre** é un concello da provincia da Coruña pertencente á comarca da Coruña. Segundo o padrón municipal (INE 2019) ten 24.648 habitantes (23.621 no 2010, 23.231 no 2009, 22.513 no 2007, 22.092 no 2006, 21.523 no 2005, 20.919 no 2004). O xentilicio é /-esa.

## Xeografía 
O concello ten unha superficie de 40,7&nbsp;km², e abrangue 12 parroquias. Forma parte da rexión histórica das Mariñas dos Freires, caracterizada por unha sucesión de áreas achanzadas con vales moi suaves, sendo a altitude máxima de 130 m. Pertence á zona de influencia marítima, se ben a única parroquia con costa é O Temple. Está atravesado de leste a oeste polo río Mero, que alimenta o encoro de Cecebre.

O municipio ten clima oceánico húmido, con temperaturas son suaves e precipitacións altas. A humidade relativa do aire é elevada, cun índice superior ao 75 %. A vexetación é hidrófila, con bosques e fragas de carballos, piñeiros e eucaliptos.

Integrado na comarca da Coruña, sitúase a 16 km da capital coruñesa. O termo municipal está atravesado pola autovía A-6 entre os pk 575 e 583, ademais de pola autoestrada AP-9, que une A Coruña con Portugal, pola estrada N-550, alternativa convencional á anterior, pola AC-214, que une a N-VI coa N-550, e por outras estradas locais que permiten a comunicación entre as parroquias. En canto á comunicación ferroviaria, o concello conta con dous apeadoiros, un localizado na parroquia de Cambre e outro na de Cecebre; ambos situados na liña férrea de largo ibérico que une León con A Coruña.​

Limita ó norte con Oleiros, ó nordeste con Sada, ó leste con Bergondo e Abegondo, ó sur con Carral e ó oeste con Culleredo.

### Demografía 

Colors=
 id:a value:gray(0.9)
 id:b value:gray(0.7)
 id:c value:rgb(1,1,1)
 id:d value:rgb(0.6,0.7,0.8)

ImageSize = width:450 height:250
PlotArea = left:50 bottom:30 top:30 right:30
DateFormat = x.y
Period = from:0 till:25000
TimeAxis = orientation:vertical
AlignBars = justify
ScaleMajor = gridcolor:b increment:3000 start:0
ScaleMinor = gridcolor:a increment:600 start:0
BackgroundColors = canvas:c

BarData=

 bar:1857 text:1857
 bar:1877 text:1877
 bar:1897 text:1897
 bar:1910 text:1910
 bar:1930 text:1930
 bar:1950 text:1950
 bar:1970 text:1970
 bar:1991 text:1991
 bar:2011 text:2011
 bar:2019 text:2019
 bar:2020 text:2020

PlotData=
 color:d width:25 align:left

 bar:1857 from:0 till: 5560
 bar:1877 from:0 till: 6147
 bar:1897 from:0 till: 6495
 bar:1910 from:0 till: 6598
 bar:1930 from:0 till: 7805
 bar:1950 from:0 till: 8011
 bar:1970 from:0 till: 7259
 bar:1991 from:0 till: 12383
 bar:2011 from:0 till: 23822
 bar:2019 from:0 till: 24648
 bar:2020 from:0 till: 24594

PlotData=

 bar:1857 at: 5560 fontsize:s text: 5.560 shift:(-10,5)
 bar:1877 at: 6147 fontsize:s text: 6.147 shift:(-10,5)
 bar:1897 at: 6495 fontsize:s text: 6.495 shift:(-10,5)
 bar:1910 at: 6598 fontsize:s text: 6.598 shift:(-10,5)
 bar:1930 at: 7805 fontsize:s text: 7.805 shift:(-10,5)
 bar:1950 at: 8011 fontsize:s text: 8.011 shift:(-10,5)
 bar:1970 at: 7259 fontsize:s text: 7.259 shift:(-10,5)
 bar:1991 at: 12383 fontsize:S text: 12.383 shift:(-15,5)
 bar:2011 at: 23822 fontsize:S text: 23.822 shift:(-15,5)
 bar:2019 at: 24648 fontsize:S text: 24.648 shift:(-15,5)
 bar:2020 at: 24594 fontsize:S text: 24.594 shift:(-15,5)

## Historia 
Consérvanse antas neolíticas nos límites co concello de Carral. Consérvase un petróglifo no castro de Sigrás. Tamén se conservan restos dos castros de Pravio, Armental, e Fraís, todos eles de tipoloxía clásica: construídos nun outeiro, cun poboado de casas circulares rodeado dun muro defensivo. Posiblemente o concello, actual vía de paso da ruta inglesa do camiño de Santiago, xa fose percorrido por unha antiga vía romana que unía A Coruña e Betanzos.

## Cultura e deporte 
### Topónimo
O topónimo da vila que dá nome ao concello, *Cambre*, podería ser de orixe prerromana. O seu significado referiríase a unha poboación ligada a unha altura, unha fortificación ou a un límite entre territorios.

### Patrimonio
#### Patrimonio arquitectónico
* Vila romana de Cambre, datada entre os séculos II e IV. Foi atopada accidentalmente durante unha obra en 1998.
* Igrexa de Santa María de Cambre: monumento do século XII.
* Tramo do Camiño Inglés (Camiño de Santiago).
* Museo Arqueolóxico (cos restos da Vila romana de Cambre e o seu centro de interpretación).
* Villa Florentina, actual casa museo de Wenceslao Fernández Flórez, situada en San Salvador de Cecebre e dirixida pola Fundación Wenceslao Fernández Flórez.​En 2014, no marco de obras realizadas pola Xunta de Galicia para mellorar a seguridade viaria, a escultura tivo que ser demolida (pois non puido ser conservada debido ó seu mal estado de conservación), para ser posteriormente substituída por unha réplica realizada en materiais máis resistentes á degradación.
* Casa Arrigada, casa modernista de 1912 da que se descoñece o arquitecto. Describe unha planta rectangular con planta baixa e dous andares. A fábrica é de cemento revocado e está pintada de verde e ocre. Os balcóns e cornixas aparecen finamente decorados: os motivos fundamentais son habituais do modernismo a saber, naturais (exaltación da natureza), musicais e figuras alegóricas. Actualmente funciona como Casa da Xuventude e unha das sedes da Oficina Municipal de Información Xuvenil (OMIX).
* Casa Bailly: Vivenda modernista no Graxal (parroquia do Temple) con dous corpos divididos en dúas alturas, de andar case cadrado, con faiado e soto. Orixinalmente a mansión, que posuía 22 habitacións, formaba parte dun complexo que se atopaba dentro dun terreo con 30.000 metros cadrados. Contaba tamén cunha vivenda para o chofer e o xardineiro.

#### Patrimonio natural
* Contorno do río Mero.
* Encoro de Cecebre, que é unha zona especial de conservación (ZEC). Construíuse en 1975 na confluencia entre o río Mero e o río Barcés.
* Paisaxes que se estenden entre Cecebre e Bribes, que coas súas fragas inspiraron ó escritor, periodista e humorista coruñés Wenceslao Fernández Flórez a escribir a famosa novela *El bosque animado* (1943), que inspirou á súa vez varios filmes de título homónimo como o de José Luis Cuerda de 1987 (*El bosque animado*) e a de animación de Ángel de la Cruz e Manolo Gómez de 2001 (*O bosque animado*).

### Eventos culturais 
* Rock in Cambre: Festival de música rock celebrado anualmente no mes de agosto dende 1992. A entrada é de balde.
* Galaicoi: Romaría de temática Castrexo-Romana anual celebrada por primeira vez no ano 2016. Entre as actividades que se realizan, destaca a representación de batallas entre romanos e castrexos do século I d.C. Durante o evento, as asociacións do concello poden solicitar ocupar unha das múltiples cabanas que se erixen en representación do poboado castrexo.
* Open Science: Feira de ciencia aberta organizada anualmente dende 2018 pola asociación xuvenil Xente de Ciencia, vencellada ó IES David Buján. Ó encontro acuden estudantes de institutos de secundaria galegos e internacionais, así como distintas asociacións adicadas á investigación e divulgación científica.

### Deporte 
Os equipos deportivos máis destacados son o Sporting Cambre, o Club Ciclista de Cambre, o Brexo-Lema S.D., Once Caballeros C.F. do Temple, Club Baloncesto Cambre, Towers Football, Hockey Club Cambre, entre outros.

## Administración e política 
### Eleccións municipais 2023 
O Pleno de Cambre consta de 21 escanos. Nas eleccións municipais de 2023 a forza máis votada foi Unión por Cambre (UxC), que obtivo 3370 votos e 7 concelleiros. Ademais de UxC obtiveron representación o Partido Popular de Galicia (PPdeG) (2423 votos, 5 concelleiros), Partido dos Socialistas de Galicia-PSOE (PSdeG-PSOE) (1728 votos, 4 concelleiros), Bloque Nacionalista Galego (BNG) (1492 votos, 3 concelleiros) e Alternativa dos Veciños (AV) (en cuxa lista se integraran Olga Santos e Loreto Taibo, números un e dous respectivamente na lista de Esquerda Unida nas eleccións anteriores) (1182 votos, 2 concelleiros)​. Nestas eleccións quedaron sen representación VOX (426 votos), Unidade Local (405 votos), Podemos Galicia (170 votos), Cidadáns-Partido da Cidadanía (168 votos) e AEQUALITATEM (16 votos).
miniatura|Logo empregado alternativamente ó escudo polo concello de Cambre.
Na actualidade, o partido que goberna é o PP, con Diana Piñeiro Fernández na alcaldía​, quen tomou o cargo en minoría tras as sucesivas dimisións do alcalde electo, Óscar García Patiño, e da súa substituta María Pan Lesta, ambos de UxC.

## Parroquias 
miniatura|dereita|As doce parroquias que conforman o concello de Cambre.

## Lugares de Cambre 
Para unha lista completa de todos os lugares do concello de Cambre vexa: Lugares de Cambre.

## Galería de imaxes 

Cambre_Galicia_070330_10.jpg|Ponte da ría do Burgo.
Cambre Galicia 070330 07.jpg|Paseo marítimo.
Muller mariscadora.jpg|*Muller mariscadora*, obra de Xabier Correa Corredoira.
Cambre_Galicia_070330_14.jpg|*O Paraugas*, escultura ó lado da ponte do Burgo.

Ficheiro:MuseodeCambre1.jpg|Vila romana de Cambre.
Ficheiro:Placa altimétrica concello Cambre.jpg|Placa altimétrica na casa do concello.
Ficheiro:Casa Concello Cambre.jpg|Casa do concello de Cambre

Ficheiro:FachadaIgrexaStaMaríadeCambre.jpg|Igrexa de Santa María de Cambre, fachada.
Ficheiro:Igrexa de Santa María en Cambre. Galiza.jpg|Igrexa de Cambre, vista posterior.
Ficheiro:DetalledafachadadeStaMaríadeCambre 1.jpg|Igrexa de Cambre, tímpano da fachada.
File:Abarcala.jpg|A Barcala, Cambre.
File:Cambre.jpg|Imaxe de Cambre.

## Notas 
## Véxase tamén 
### Outros artigos 
* Eleccións municipais en Cambre

### Ligazóns externas 
* Fondo de fotografía histórica. Fototeca do Concello de Cambre